Փոթորկվում էր դահլիճը: Ողջույնի ու շնորհակալության ջերմ բացականչություններ էին միահյուսվում, վանկարկվում էր «Բրավո»-ն: Իսկ լույսերով ողողված բեմահարթակից մի զույգ աչքեր, հայկական աչքեր էին ժպտում ոգևորված արվեստասեր հասարակայնությանն ու ջերմեռանդ երկրպագուներին… Նոր էր ավարտվել Վերդիի «Դոն Կարլոս» օպերան: Ներկաներին հրապուրողը իշխանուհի Էպոլիի դերակատարուհին էր՝ շնորհալի երգչուհի Լին Դուրյանը: Առաջին փորձությունն էր ու առաջին մեծ հաղթանակը: